ᱟᱭᱮᱭᱟᱨᱣᱟᱫᱤ ᱴᱚᱴᱷᱟ
ᱟᱭᱮᱭᱟᱨᱣᱟᱫᱤ ᱴᱚᱴᱷᱟ (ᱵᱚᱨᱢᱤᱥ ᱺ ဧရာဝတီတိုင်းဒေသကြီး, ᱞᱟᱦᱟ ᱟᱭᱮᱭᱟᱨᱣᱟᱫᱤ ᱰᱤᱵᱷᱤᱥᱟᱱ ᱟᱨ ᱤᱨᱟᱵᱚᱛᱤ ᱰᱤᱵᱷᱤᱥᱟᱱ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱟᱭᱮᱭᱟᱨᱣᱟᱫᱤ ᱜᱟᱰᱟ (ᱤᱨᱟᱵᱚᱛᱤ ᱜᱟᱰᱟ) ᱵᱚᱫᱤᱯ ᱨᱮ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱮᱛᱚᱢ ᱥᱮᱫ ᱵᱟᱜᱳ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱵᱟᱜᱳ ᱴᱚᱴᱷᱟ ᱟᱨ ᱭᱮᱝᱜᱳᱱ ᱴᱚᱴᱷᱟ ᱠᱚᱧᱮ ᱥᱮᱫ ᱵᱚᱝᱜᱚ ᱫᱚᱨᱭᱟ ᱟᱨ ᱮᱛᱚᱢᱼᱯᱟᱪᱮ ᱥᱮᱫ ᱨᱟᱠᱷᱟᱤᱱ ᱯᱚᱱᱚᱛ ᱢᱮᱱᱟᱜᱼᱟ ᱾
ᱱᱚᱣᱟ ᱴᱚᱴᱷᱟ ᱑᱕°᱔᱐' ᱠᱷᱚᱱ ᱑᱘°᱓᱐' ᱚᱲᱚᱝᱜᱟᱨ ᱟᱨ ᱙᱔°᱑᱕' ᱠᱷᱚᱱ ᱙᱖°᱑᱕' ᱡᱤᱞᱤᱧᱜᱟᱨ ᱢᱩᱫ ᱨᱮ ᱢᱮᱱᱟᱜᱼᱟ ᱾ ᱓᱕,᱑᱔᱐ ᱪᱟᱹᱣᱠᱟᱹ ᱠᱤᱢᱤ (᱑᱓,᱕᱖᱖ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱴᱚᱴᱷᱟ ᱨᱮ ᱟᱢᱫᱟᱡᱽ ᱖.᱕ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱢᱤᱭᱟᱱᱢᱟᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱴᱚᱴᱷᱟ ᱠᱟᱱᱟ ᱾ ᱒᱐᱑᱔ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱨᱮ ᱖,᱑᱘᱔,᱘᱒᱙ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾
ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱨᱮᱱᱟᱜ ᱯᱟᱪᱮ ᱥᱮᱫ ᱨᱟᱠᱷᱟᱤᱱ ᱭᱳᱢᱟ (ᱨᱟᱠᱷᱟᱤᱱ ᱵᱩᱨᱩᱢᱟᱞᱟ) ᱛᱮ ᱵᱮᱨᱦᱟᱭ ᱢᱮᱱᱟᱜᱼᱟ ᱾ ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱦᱳᱲᱳ ᱨᱚᱦᱚᱭ ᱞᱟᱹᱜᱤᱫ ᱥᱟᱯᱟ ᱦᱩᱭ ᱟᱠᱟᱱ, ᱡᱟᱦ ᱠᱷᱟᱹᱛᱤᱨ ᱫᱤᱥᱚᱢ ᱨᱮ ᱦᱳᱲᱳ ᱟᱨᱡᱟᱣ ᱞᱮᱠᱟᱛᱮ ᱱᱚᱣᱟ ᱴᱚᱴᱷᱟ ᱢᱟᱨᱟᱝ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱱᱚᱸᱰᱮ ᱟᱭᱢᱟ ᱜᱟᱱ ᱞᱮᱠ ᱢᱮᱱᱟᱜ ᱟᱠᱟᱫᱟ ᱾ ᱢᱟᱨᱟᱝ ᱟᱭᱮᱭᱟᱨᱣᱟᱫᱤ (ᱤᱨᱟᱵᱚᱛᱤ) ᱜᱟᱰᱟ ᱠᱷᱚᱱ ᱪᱟᱸᱜᱟ ᱟᱠᱟᱱ ᱱᱟᱹᱭ ᱠᱚ ᱦᱩᱭᱩᱜ ᱠᱟᱱᱟ ᱱᱟᱜᱟᱣᱟᱱ, ᱯᱮᱛᱷᱮᱭᱤᱱ ᱟᱨ ᱛᱳᱭ ᱾
ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱯᱟᱛᱷᱮᱭᱤᱱ ᱾
ᱵᱚᱨᱢᱤ ᱟᱨ ᱵᱟᱨᱦᱮ ᱫᱤᱥᱣᱟᱹ ᱠᱚ ᱴᱷᱮᱱ ᱪᱳᱶᱭᱮᱱ ᱵᱤᱪ ᱟᱨ ᱮᱱᱜᱳᱣᱮᱥᱟᱝ ᱵᱤᱪ ᱱᱚᱸᱰᱮᱱᱟᱜ ᱧᱩᱛᱩᱢᱟᱱ ᱵᱤᱪ ᱠᱟᱱᱟ ᱾ ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱱᱚᱣᱟ ᱠᱤᱱ ᱵᱤᱪ ᱦᱚᱨᱰᱟᱦᱟᱨ ᱛᱮ ᱯᱟᱛᱷᱮᱭᱤᱱ ᱥᱚᱦᱚᱨ ᱠᱷᱚᱱ ᱢᱤᱫ ᱴᱟᱲᱟᱝ ᱟᱨ ᱭᱮᱝᱜᱳᱱ ᱠᱷᱚᱱ ᱯᱩᱱ ᱴᱟᱲᱟᱝ ᱥᱟᱹᱜᱤᱱᱟ ᱾
ᱱᱟᱜᱟᱢᱥᱟᱯᱲᱟᱣ
ᱰᱮᱢᱚᱜᱽᱨᱟᱯᱷᱤᱥᱟᱯᱲᱟᱣ
ᱞᱮᱠᱷᱟᱜᱩᱴ ᱦᱚᱲ ᱮᱞ ᱢᱩᱫ ᱨᱮ ᱵᱚᱨᱢᱤ ᱟᱨ ᱠᱟᱨᱮᱱ ᱦᱚᱲ ᱡᱟᱹᱥᱛᱤ ᱟᱨ ᱫᱚᱨᱭᱟ ᱟᱨᱮ ᱠᱚᱨᱮ ᱛᱷᱟᱨᱟ ᱜᱟᱱ ᱨᱟᱠᱷᱟᱤᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱴᱚᱴᱷᱟ ᱨᱮᱱᱟ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱵᱩᱫᱫᱷᱚ ᱫᱷᱚᱨᱚᱢ ᱠᱚ ᱢᱟᱱᱟᱣᱮᱫ ᱠᱟᱱᱟ ᱾ ᱟᱨ ᱛᱷᱚᱨᱟ ᱜᱟᱱ ᱦᱚᱲ ᱤᱥᱟᱹᱭ, ᱤᱥᱞᱟᱢ, ᱦᱤᱱᱫᱩ ᱟᱨ ᱵᱟᱲᱟᱭ ᱫᱷᱚᱨᱚᱢ ᱠᱚ ᱢᱟᱱᱟᱣᱮᱫᱼᱟ ᱾ ᱵᱚᱨᱢᱤᱥ ᱯᱟᱹᱨᱥᱤ ᱫᱚ ᱱᱚᱸᱰᱮᱱᱟᱜ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱠᱟᱱᱟ ᱾
ᱠᱟᱹᱣᱰᱤᱟᱹᱨᱤᱥᱟᱯᱲᱟᱣ
ᱥᱟᱥᱚᱱᱤᱭᱟᱹ ᱴᱚᱴᱷᱟᱥᱟᱯᱲᱟᱣ
ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱺ
- ᱯᱟᱛᱷᱮᱭᱤᱱ ᱦᱚᱱᱚᱛ
- ᱦᱤᱱᱛᱷᱟᱫᱟ ᱦᱚᱱᱚᱛ
- ᱢᱟᱭᱟᱭᱩᱝᱢᱤᱭᱟ ᱦᱚᱱᱚᱛ
- ᱢᱟᱣᱵᱤᱱ ᱦᱚᱱᱚᱛ
- ᱯᱤᱭᱟᱱᱯᱳᱱ ᱦᱚᱱᱚᱛ
- ᱞᱟᱵᱩᱛᱛᱟ ᱦᱚᱱᱚᱛ
᱒᱐᱐᱘ ᱥᱮᱨᱢᱟ ᱱᱟᱜᱤᱥ ᱜᱷᱩᱨᱞᱟᱹ ᱵᱟᱹᱨᱰᱩ ᱦᱮᱡᱽ ᱛᱟᱭᱚᱢ ᱞᱟᱵᱩᱛᱛᱟ ᱦᱚᱱᱚᱛ ᱵᱮᱱᱟᱣ ᱦᱩᱭ ᱞᱮᱱᱟ ᱾
ᱯᱮᱛᱷᱮᱭᱤᱱ ᱱᱚᱸᱰᱮᱱᱟᱜ ᱢᱩᱬᱩᱛ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾
ᱥᱚᱨᱠᱟᱨᱥᱟᱯᱲᱟᱣ
ᱦᱮᱡᱽᱥᱮᱱᱥᱟᱯᱲᱟᱣ
ᱥᱮᱪᱮᱫᱥᱟᱯᱲᱟᱣ
ᱦᱚᱨᱢᱚᱥᱟᱶᱟᱨᱥᱟᱯᱲᱟᱣ
ᱵᱟᱨᱦᱮ ᱡᱚᱱᱚᱲᱥᱟᱯᱲᱟᱣ
Media related to ᱟᱭᱮᱭᱟᱨᱣᱟᱫᱤ ᱴᱚᱴᱷᱟ at Wikimedia Commons
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ ᱑.᱐ ᱑.᱑ Census Report. The 2014 Myanmar Population and Housing Census. 2. Naypyitaw: Ministry of Immigration and Population. ᱢᱮ 2015. p. 17.
- ↑ "Sub-national HDI - Area Database - Global Data Lab". hdi.globaldatalab.org (in ᱟᱝᱜᱽᱨᱮᱡᱤ). Retrieved 2018-09-13.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn sat_Olck eng_Latn eng_Latn